ପ୍ରଧାନମନ୍ତ୍ରୀ ମୋଦୀ : ଇସ୍ରାଏଲକୁ ପ୍ରଯୁକ୍ତି କୌଶଳର ଶକ୍ତି ସ୍ଥଳ ବିବେଚନା କରାଯାଏ

ତାଙ୍କର ଐତିହାସିକ ଇସ୍ରାଏଲ ଗସ୍ତ ପୂର୍ବରୁ ଭାରତର ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଇସ୍ରାଏଲ ହାୟୋମକୁ ଏକ ସାକ୍ଷାତକାର ଦେଇ କହିଛନ୍ତି ଯେ ଉଭୟ ରାଷ୍ଟ୍ର ପାରସ୍ପରିକ ସମ୍ପର୍କକୁ ଏକ ନୂତନ ସ୍ତରରେ ପହଞ୍ଚାଇବାକୁ ପ୍ରସ୍ତୁତ ଅଛନ୍ତି । ଇସ୍ରାଏଲ “ଅନେକ ସଙ୍କଟର ସମ୍ମୁଖୀନ” ହୋଇଛି ଏବଂ ବିସ୍ମୟକର ସାଫଲ୍ୟ ହାସଲ କରିଛି ବୋଲି ପ୍ରଧାନମନ୍ତ୍ରୀ କହିଛନ୍ତି । 1.2 ଦୁଇ କୋଟି ଲୋକଙ୍କୁ ପ୍ରତିନିଧିତ୍ୱ କରୁଥିବା ଏବଂ ଉଭୟ – ନିଜ ଦେଶରେ ଓ ବିଦେଶରେ ଜଣେ ସୁପରଷ୍ଟାର ଭାବେ ବିବେଚିତ ହେଉଥିବା ଜଣେ ପ୍ରଧାନମନ୍ତ୍ରୀଙ୍କୁ ପ୍ରତିଦିନ ଭେଟିବା ସମ୍ଭବପର ନୁହେଁ । ସମ୍ଭବତଃ ସେହି କାରଣରୁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ସହ ସାକ୍ଷାତକାର ଏପରି ବିଶେଷତା ବହନ କରେ । ପ୍ରଧାନମନ୍ତ୍ରୀ ଶ୍ରୀ ମୋଦୀ ଜୁଲାଇ 4 ତାରିଖରେ ଇସ୍ରାଏଲ ଗସ୍ତରେ ଆସି ପହଞ୍ଚିବାର କାର୍ଯ୍ୟକ୍ରମ ସ୍ଥିରୀକୃତ ହୋଇଛି । ଏହା ତାଙ୍କର ଏକ ଐତିହାସିକ ଗସ୍ତ : କ୍ଷମତାସୀନ କୌଣସି ପ୍ରଧାନମନ୍ତ୍ରୀଙ୍କ ପ୍ରଥମ ଗସ୍ତ । ଦୁଇ ରାଷ୍ଟ୍ର ମଧ୍ୟରେ ଆୟତନ ଦୃଷ୍ଟିରୁ ବହୁ ପାର୍ଥକ୍ୟ ରହିଛି । ତଥାପି, ଉଭୟଙ୍କ ମଧ୍ୟରେ ସମ୍ପର୍କ ସମାନ ଓ ଘନିଷ୍ଠ ବିଶେଷକରି ଶ୍ରୀ ମୋଦୀଙ୍କ ଦୃଷ୍ଟିରେ । ମୋଦୀ ଜଣେ ଭିନ୍ନ ଧରଣର ନେତା । ଭାରତୀୟମାନଙ୍କ ମଧ୍ୟରେ ତାଙ୍କ ଲୋକପ୍ରିୟତା ନଭଶ୍ଚୁମ୍ବୀ । ସେ ଯାହା ଅନୁଭବ କରନ୍ତି ତାହା ପ୍ରକାଶ କରିଥାନ୍ତି ଏବଂ ଯେଉଁ ସଂସ୍କାର ଆଣିବାକୁ ଚାହାନ୍ତି ତାହା ସାକାର କରିଥାନ୍ତି । ଭାରତକୁ ପ୍ରଗତିପଥରେ ଆଗେଇ ନେବା ଏବଂ ଭାରତକୁ ଏକ ବିଶ୍ୱ ନେତୃତ୍ୱରେ ପରିଣତ କରିବା ତାଙ୍କର ଏକମାତ୍ର ଲକ୍ଷ୍ୟ ଏବଂ ତାଙ୍କ ପାଇଁ ଏହି ଲକ୍ଷ୍ୟ ହାସଲ କରିବାର ଯେଉଁ ମାର୍ଗ ଆଗକୁ ଲମ୍ବିଛି, ତାହା ଇସ୍ରାଏଲ ଦେଇ ପଡିଛି । ସମସ୍ତ ଇସ୍ରାଏଲ ନାଗରିକଙ୍କ ପାଇଁ ଏହା ଏକ ସମ୍ମାନର ଚିହ୍ନ । ସେ ଜାଣନ୍ତି ଯେ ଭାରତୀୟମାନେ ତାଙ୍କୁ ଭଲ ପାଆନ୍ତି, ପୁଣି ସେ ଏକଥା ମଧ୍ୟ ଜାଣନ୍ତି ଯେ ସେ ବିଫଳ ହେବା ଅନୁଚିତ । ତାହା ହିଁ ହେଲା ତାଙ୍କ ନିମନ୍ତେ ସବୁଠାରୁ ବଡ ଚାଲେଞ୍ଜ । ମୁଁ ଯେତେବେଳେ ଶ୍ରୀ ମୋଦୀଙ୍କ ସରକାରୀ ବାସଭବନରେ ପହଞ୍ଚିଲି, ମୁଁ ଆବିଷ୍କାର କଲି ଯେ କ୍ୟାମେରା ସାମ୍ନାରେ ସଦାବେଳେ ଅତି ଗମ୍ଭୀର ଓ କଠିନ ପ୍ରତୀୟମାନ ହେଉଥିବା ଏହି ବ୍ୟକ୍ତିଜଣକ ସତରେ ବେଶ ବନ୍ଧୁବତ୍ସଳ । ଅନ୍ୟକୁ ସ୍ୱାଗତ କରିବା ବେଳେ କିପରି ମୁହଁରେ ହସଫୁଟାଇବାକୁ ହୁଏ ସେ କଳା ତାଙ୍କୁ ଭଲ ଭାବେ ଜଣା । ଏକ ଦାରିଦ୍ର୍ୟ ପରିବେଶରେ ଜନ୍ମହୋଇ ସେଥିରୁ ନିଜକୁ ମୁକ୍ତ କରିବା ସହ ଅର୍ଜନ କରିଥିବା ସଫଳତା ପାଇଁ ସେ ନିଜକୁ ବେଶ ଗୌରାବାନ୍ୱିତ ମନେକରନ୍ତି । ମୁହଁରେ ଗଭୀର ଆତ୍ମବିଶ୍ୱାସ ଫୁଟାଇ ସେ ମୋ ସହିତ କରମର୍ଦ୍ଦନ କଲାବେଳେ ତାଙ୍କ ତୁଣ୍ଡରୁ ସେଇ ସଦାନିଃସୃତ ବାଣୀ ବାହାରି ଆସିଲା “ସର୍ବଜନ ହିତାୟ ସର୍ବଜନ ସୁଖାୟ, ସବକା ସାଥ ସବକା ବିକାଶ ।” ଏହାକୁ ସାଧାରଣ ଅର୍ଥରେ ବ୍ୟାଖ୍ୟାକରି କୁହାଯାଇପାରେ, ସମସ୍ତଙ୍କ ସ୍ୱାର୍ଥ ପାଇଁ, ସମସ୍ତଙ୍କ ଉପକାର ପାଇଁ, ସମସ୍ତଙ୍କୁ ନେଇ, ସମସ୍ତଙ୍କ ଲାଗି ବିକାଶ । ସାକ୍ଷାତକାର ଆରମ୍ଭରୁ ଶେଷ ପର୍ଯ୍ୟନ୍ତ ଭାରତ ଓ ଇସ୍ରାଏଲ ଲୋକଙ୍କ ମଧ୍ୟରେ ଥିବା ଘନିଷ୍ଠ ସମ୍ପର୍କ ଓ ବନ୍ଧନକୁ ସୂଚାଇବା ଲାଗି ଶ୍ରୀ ମୋଦୀ ଅତି ସଚେତନ ପ୍ରୟାସ କରିଥିଲେ । ତାଙ୍କର ଦୃଢ଼ ବିଶ୍ୱାସ ଯେ ଦୁଇ ଦେଶ ମଧ୍ୟରେ ଆତ୍ମିକ ସମ୍ପର୍କ ରହିଛି । ଉଦ୍ୟୋଗ ଓ ନବସୃଜନର ମନୋଭାବ ଉଭୟ ଦେଶର ନାଗରିକଙ୍କ ମନରେ ଅଛି ଯାହାକି ସେମାନଙ୍କ ସହଭାଗୀତାକୁ ପ୍ରୋତ୍ସାହନ ଯୋଗାଇଛି । ଏହି ମନୋଭାବ ପ୍ରକଟ ନିମନ୍ତେ ସେ ଓ ତାଙ୍କ ପ୍ରତିନିଧିମଣ୍ଡଳର ସଦସ୍ୟମାନେ ସ୍ଥାନୀୟ ଭାରତୀୟ ସମୁଦାୟଙ୍କ ସକାଶେ ଜୁଲାଇ 5 ତାରିଖ ଦିନ ତେଲ ଆଭିଭଠାରେ ଏକ ରାଲିର ଆୟୋଜନ କରିଛନ୍ତି । ସ୍ୱୟଂ ପ୍ରଧାନମନ୍ତ୍ରୀ ଶ୍ରୀ ମୋଦୀ ଏହି ରାଲିର ନେତୃତ୍ୱ ନେବେ । ଏହି କାର୍ଯ୍ୟକ୍ରମକୁ ସେ ତାଙ୍କ ଇସ୍ରାଏଲ ଗସ୍ତର ଏକ ଗୁରୁତ୍ୱପୂର୍ଣ୍ଣ ଅଂଶ ଭାବେ ବିବେଚନା କରନ୍ତି । ଏହିଭଳି ଭାବେ ସ୍ଥାନୀୟ ଭାରତୀୟ ସମୁଦାୟଙ୍କ ପ୍ରତି ସେ ତାଙ୍କର ସମ୍ମାନ ପ୍ରକଟ କରିପାରିବେ ବୋଲି କହନ୍ତି । ଇସ୍ରାଏଲ ସମ୍ପର୍କରେ ଆପଣ କଣ ଜାଣନ୍ତି ? ଆପଣ ପୂର୍ବରୁ କେବେ ଇସ୍ରାଏଲ ଗସ୍ତ କରିଛନ୍ତି ? 2006 ମସିହାରେ ଇସ୍ରାଏଲ ଗସ୍ତ କଲାବେଳେ ମୁଁ ସେ ଦେଶ ସମ୍ପର୍କରେ ପ୍ରତ୍ୟକ୍ଷ ଅନୁଭୂତି ଅର୍ଜନ କରିଥିଲି । ସେତେବେଳେ ମୁଁ ଗୁଜରାଟର ମୁଖ୍ୟମନ୍ତ୍ରୀ ଥିଲି ଓ ଗୋଟିଏ ଏଗ୍ରୀଟେକ ପ୍ରଦର୍ଶନୀରେ ଅଂଶଗ୍ରହଣ କରିବା ସକାଶେ ମୁଁ ଇସ୍ରାଏଲ ଯାଇଥିଲି । ପ୍ରାୟ ଏକ ଦଶନ୍ଧିରୁ ଅଧିକ ସମୟ ପରେ ପୁଣି ଥରେ ଇସ୍ରାଏଲ ଯିବାର ସୁଯୋଗ ମିଳିଥିବାରୁ ମୁଁ ବେଶ୍ ଖୁସି । ଏଇ ସମୟ ମଧ୍ୟରେ ଇସ୍ରାଏଲରେ ଘଟିଥିବା ବିକାଶ ଓ ଅଗ୍ରଗତିକୁ ଦେଖିବା ଲାଗି ମୁଁ ବେଶ ବ୍ୟଗ୍ର । “ଇସ୍ରାଏଲ ସମ୍ପର୍କରେ ମୋ ଦେଶବାସୀଙ୍କ ମନୋଭାବ କଣ ମୁଁ ତାହା କହିବାକୁ ଚାହେଁ । ଭାରତୀୟମାନଙ୍କ ଧାରଣା ଯେ ଇସ୍ରାଏଲ ହେଲା ପ୍ରଯୁକ୍ତିର ଏକ ଶକ୍ତି ସ୍ଥଳ । ତାହା ଏପରି ଏକ ରାଷ୍ଟ୍ର ଯିଏ ଅନେକ ସଙ୍କଟକୁ ସାହାସର ସହ ସମ୍ମୁଖୀନ ହୋଇଛି । ଅନେକ ପ୍ରଯୁକ୍ତିଭିତ୍ତିକ ଉଦ୍ଭାବନର ମୂଳ ଆଧାର ଇସ୍ରାଏଲର ବିଶ୍ୱବିଦ୍ୟାଳୟ ଏବଂ ବିଜ୍ଞାନାଗାରମାନଙ୍କରେ ରହିଛି ଯାହା ସମଗ୍ର ମାନବସମାଜର ଉପକାର ସାଧନ କରିଛି । ସେସବୁ ସାମଗ୍ରୀର ତାଲିକା  ବର୍ଷ ଧରି ମୁଖ୍ୟମନ୍ତ୍ରୀ ରହିଥିଲି । ଏବଂ ଭାରତରେ ଏବେ ଜାତୀୟ ସ୍ତରରେ ତାହା ହିଁ ଲକ୍ଷ୍ୟ କରୁଛି ।” ଭାରତୀୟ ସମାଜରେ ସଂସ୍କାର ଆଣିବାକୁ ଆପଣ ଚେଷ୍ଟା କରିଛନ୍ତି । ଦୁର୍ଗମ ଓ ଗ୍ରାମାଞ୍ଚଳରେ ଯେଉଁଠାରେ ଉପଯୁକ୍ତ ପରିମଳ ବ୍ୟବସ୍ଥା ସୁଦ୍ଧା ନାହିଁ ସେଠାରେ ଆଧୁନିକ ପ୍ରଯୁକ୍ତିର ଆଂଶିକ ପ୍ରୟୋଗ ପାଇଁ ଆପଣ ପ୍ରୟାସ କରୁଛନ୍ତି । ଆପଣଙ୍କ ଏହି ଉଦ୍ୟମରେ ଇସ୍ରାଏଲ କିଛି ସହାୟକ ହେବ ବୋଲି ଆପଣ ଭାବୁଛନ୍ତି କି ? “ନିଶ୍ଚୟ । ଏଭଳି ସଂସ୍କାର ପ୍ରକ୍ରିୟାରେ ଇସ୍ରାଏଲ ଏକ ପ୍ରଯୁକ୍ତି ସହଭାଗୀ ହୋଇପାରିବ । ଆମର “ଗଙ୍ଗା ସଂରକ୍ଷଣ” (ଗଙ୍ଗୀ ନଦୀକୁ ପ୍ରଦୂଷଣମୁକ୍ତ କରିବାରେ ପ୍ରୟାସ) ଏବଂ ସ୍ମାର୍ଟସିଟି ଭଳି ଫ୍ଲାଗସିପ କାର୍ଯ୍ୟକ୍ରମରେ ଇସ୍ରାଏଲର ସାମର୍ଥ୍ୟ ବେଶ ସହାୟକ ହେବ । ଯଦି ଇସ୍ରାଏଲର ପ୍ରଯୁକ୍ତିବିତମାନେ ସେମାନଙ୍କ ଉତ୍ପାଦକୁ ଆମ ଦେଶର ଗ୍ରାମାଞ୍ଚଳ ଲୋକଙ୍କ ଆବଶ୍ୟକତା ଅନୁସାରେ ରିମଡେଲ କରନ୍ତି ତା ହେଲେ ଆମ ଦେଶର କୋଟି କୋଟି ଜନତା ଇସ୍ରାଏଲ ପ୍ରଯୁକ୍ତିରୁ ଉପକୃତ ହୋଇପାରିବେ । ଗ୍ରାମାଞ୍ଚଳ ଲୋକଙ୍କ ଚାହିଦା ଓ ବଜାର ଧାରାକୁ ବୁଝିବା ଏ ଦିଗରେ ସବୁଠାରୁ ଗୁରୁତ୍ୱପୂର୍ଣ୍ଣ ।” କୃଷି, ବ୍ୟବସାୟ ଅଥବା ଅନ୍ୟାନ୍ୟ କ୍ଷେତ୍ରରେ ହେଉ, ସେଥିପ୍ରତି ଇସ୍ରାଏଲ ଏବଂ ଭାରତର ଆଭିମୁଖ୍ୟରେ କି ପ୍ରକାର ବୈଷମ୍ୟ ରହିଛି ବୋଲି ଆପଣ ମନେ କରନ୍ତି ? “ସମାଜ ଦୃଷ୍ଟିରୁ ଦେଖିଲେ, ଉଭୟ ଭାରତ ଓ ଇସ୍ରାଏଲ ଏକ ସୁଦୃଢ଼ ଉଦ୍ୟୋଗ ଭାବଧାରା ଦ୍ୱାରା ପରିଚାଳିତ । ଉଭୟ ରାଷ୍ଟ୍ରର ବ୍ୟବସାୟିକ ସଂସ୍କୃତି ଅନନ୍ୟ । ଯେଉଁ ପ୍ରକାର ପରିସ୍ଥିତିରୁ ସେମାନେ ଉପରକୁ ଉଠିଛନ୍ତି ସେଇ ଭାବେ ସେମାନଙ୍କ ମାନସିକତାର ବିକାଶ ଘଟିଛି । ହୁଏତ ସେମାନଙ୍କ ଆଭିମୁଖ୍ୟରେ ବୈଷମ୍ୟ ଥାଇପାରେ କିନ୍ତୁ ଉଭୟ ଭାରତୀୟ ଓ ଇସ୍ରାଏଲୀ ବ୍ୟବସାୟୀମାନେ ଯେଉଁମାନଙ୍କୁ ମୁଁ ଜାଣେ ସେମାନେ ମୋତେ କହିଛନ୍ତି ଯେ ଉଭୟଙ୍କ ମନରେ ଏକା ପ୍ରକାର ବୈଜ୍ଞାନିକ ଚେତନା ଓ ମାନସିକତା ରହିଛି ।” ଇସ୍ରାଏଲ ଏବଂ ଭାରତ ମଧ୍ୟରେ ନବସୃଜନ କ୍ଷେତ୍ରରେ ଯେଉଁ ସମ୍ପର୍କ ସ୍ଥାପନ ହୋଇଛି ତାକୁ ଆମେ ସାଧାରଣ ଲୋକଙ୍କୁ କିପରି ବୁଝାଇ ପାରିବା ? “ମୁଁ ଭାବୁଛି ସାଧାରଣ ଲୋକ ଆମ ଅଭିନବ ସୃଜନାତ୍ମକ ସମ୍ପର୍କ ବିଷୟରେ ବେଶ୍ ସଚେତନ । କାରଣ ଏହାର ସୁଫଳ ସେମାନଙ୍କ ଜୀବନଧାରାକୁ ଛୁଇଁଛି । ସୃଜନଶୀଳତା ସମ୍ପର୍କରେ ଆମ ଦୃଷ୍ଟିଭଙ୍ଗୀ ଭିନ୍ନ ହୋଇଥାଇପାରେ, କିନ୍ତୁ ଆମ ସମାଜ ସହ ମୂଲ୍ୟବୋଧ ଓ ସମ୍ପଦ ସଂଯୋଗ କରିବା ସକାଶେ ଆମେ ଉଭୟେ ଏହା ଉପରେ ନିର୍ଭରଶୀଳ । ଇସ୍ରାଏଲବାସୀ ଓ ଭାରତବାସୀ ଜନ୍ମରୁ ଅଭିନବ ସୃଜନାତ୍ମକ ଚିନ୍ତାଧାରାରେ ପ୍ରଭାବିତ । ଏଭଳି ବାତାବରଣକୁ ଉଭୟ ଦେଶବାସୀ ସମର୍ଥନ ଜଣାନ୍ତି, ବିଶ୍ଵାସ କରନ୍ତି ଓ ଗ୍ରହଣ କରନ୍ତି । ପୁଣି ଏଭଳି ବାତାବରଣକୁ ଜାରି ରଖିବାରେ ଉଭୟେ ବିଶ୍ୱାସୀ । ତେଣୁ ଅଭିନବତ୍ତ୍ଵର ସୃଜନଶୀଳତା ସହ ଉଦ୍ୟୋଗ ଶକ୍ତିକୁ ସଂଯୋଗ କରିବା ହେଲା ଉଭୟଙ୍କର ସମାନ ଲକ୍ଷ୍ୟ ।” ଇସ୍ରାଏଲଠାରୁ କି ପ୍ରକାର ସାମଗ୍ରୀ ଆମଦାନି କରିବ ବୋଲି ଭାରତ ଆଶା କରୁଛି ? “ଇସ୍ରାଏଲ ସହ ଆମେ କେବଳ ପାରମ୍ପରିକ ଆମଦାନି-ରପ୍ତାନି ସମ୍ପର୍କ ରକ୍ଷା କରିବାକୁ ଚାହୁଁନା । ଆମେ ସେ ଦେଶ ସହ ପ୍ରଯୁକ୍ତିଭିତ୍ତିକ ସହଭାଗୀତା ଯେଉଁଥିରେ କି “ମେକ ଇନ ଇଣ୍ଡିଆ”କୁ ପ୍ରାଧାନ୍ୟ ଦିଆଯିବ, ସେଭଳି ସମ୍ପର୍କ ବୃଦ୍ଧି ପାଇଁ ଆଗ୍ରହୀ । “ସ୍ଵଚ୍ଛ ଗଙ୍ଗା” ଠାରୁ ଆରମ୍ଭ କରି ଆମର ଅନେକ ଫ୍ଲାଗସିପ କାର୍ଯ୍ୟକ୍ରମରେ ସହଯୋଗ କରିବାକୁ ଇସ୍ରାଏଲର ଶିଳ୍ପସଂସ୍ଥାମାନେ ବେଶ ସକାରାତ୍ମକ ମନୋଭବ ପୋଷଣ କରିଛନ୍ତି । ତେଣୁ ସେହିସବୁ ଫ୍ଲାଗସିପ କାର୍ଯ୍ୟକ୍ରମରେ ଭାରତ ସଙ୍ଗେ ସହଭାଗୀ ହେବାକୁ ଏବଂ ଏହି ସମ୍ପର୍କକୁ ଘନିଷ୍ଠ କରିବା ଲାଗି ପର୍ଯ୍ୟାପ୍ତ ସୁଯୋଗ ରହିଛି ବୋଲି ମୁଁ ଭାବୁଛି ।” ଉତ୍ସ